CELEX: 62012CN0187
Language: et
Date: 2012-04-23 00:00:00
Title: Kohtuasi C-187/12: Eelotsusetaotlus, mille on esitanud Consiglio di Stato (Itaalia) 23. aprillil 2012 — SFIR versus AGEA ja Ministero delle Politiche Agricole Alimentari e Forestali

30.6.2012   
            
            
               ET
            
            
               Euroopa Liidu Teataja
            
            
               C 194/13
            
         Eelotsusetaotlus, mille on esitanud Consiglio di Stato (Itaalia) 23. aprillil 2012 — SFIR versus AGEA ja Ministero delle Politiche Agricole Alimentari e Forestali
   (Kohtuasi C-187/12)
   2012/C 194/20
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di Stato
   
      Põhikohtuasja pooled
   
   
      Kaebuse esitaja: SFIR — Società Fondiaria Industriale Romagnola SpA
   
      Vastustajad: Agenzia per le Erogazioni in Agricoltura (AGEA), Ministero delle Politiche Agricole Alimentari e Forestali
   
      Eelotsuse küsimused
   
   Kas suhkru, isoglükoosi ja inuliinisiirupi tootmisseadmete täielikku demonteerimist vastavalt nõukogu määruse (EÜ) nr 320/2006 (1) (mille üksikasjalikud eeskirjad on sätestatud komisjoni määruses (EÜ) nr 968/2006) (2) artiklit 3 tuleb tõlgendada nii, et demonteeritakse ainult tootmiseks vajalikud seadmed, nagu on sätestatud sõnaselgelt nõukogu määruse artiklis 3, millest peab lähtuma komisjoni määruse tõlgendamisel, kuivõrd vastasel juhul on see kehtetu? Kas nõukogu määruse nr 320/2006 artikli 3 ja komisjoni määruse nr 968/2006 artikli 4 kohaselt arvatakse demonteerimisele kuuluvate tootmisseadmete hulka ainult need seadmed, mida kasutatakse suhkru, isoglükoosi ja inuliinisiirupi tootmiseks, ning vastavalt määruse nr 986/2006 artikli 4 [lõike 1] punktile c muud seadmed, nagu pakendamisseadmed, mis jäävad kasutamata ning mis tuleb keskkonnakaitselistel põhjustel demonteerida või kõrvaldada, ning kas seetõttu võib säilitada seadmed, mis ei ole seotud suhkru, isuglükoosi või inuliinisiirupi tootmisega ja mis ei jää kasutamata, vaid kasutatakse muuks tegevuseks, nagu käesoleval juhul pakendamiseks, ning mida ei pea keskkonnakaitselistel põhjustel kõrvaldama, kuna nende suhtes ei kehti eespool osutatud määrustes ette nähtud demonteerimisnõuet?
   
      (1)  ELT L 58, lk 42.
   
      (2)  ELT L 176, lk 32.